CONVOCATÒRIA PREMI IGUALTAT 2025. UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/55195)
  + [Valencià](/va/acuerdo/55268)






Selector de idioma

Leer

* [Español](/es/acuerdo/55150)
* [Valencià](/va/acuerdo/55996)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA PREMI IGUALTAT 2025. UNIVERSITAT D'ALACANT[Butlletí Oficial Universitat d'Alacant](/ca/Publicacion)
================================================================================================================

Secretaria General

Butlletí Oficial Universitat d'Alacant





CONVOCATÒRIA PREMI IGUALTAT 2025. UNIVERSITAT D'ALACANT

Data d'aprovació
:   17/01/2025

Data de publicació
:   20/01/2025

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/55605)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/55366)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/55458)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA PREMI IGUALTAT 2025. UNIVERSITAT D'ALACANT&url=https://www.boua.ua.es/va/acuerdo/55569)

**Títol:** CONVOCATÒRIA PREMI IGUALTAT 2025. UNIVERSITAT D'ALACANT

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** divendres, 17 de gener de 2025

CONVOCATÒRIA PREMI IGUALTAT 2025. UNIVERSITAT D'ALACANT

1.   Objecte de la convocatòria i procediment de concessió

1.1.               El Premi IGUALTAT-UA institucionalitza el compromís de la Universitat d'Alacant per la promoció de la igualtat d'oportunitats entre homes i dones. Aquest reconeixement es va concedir per primera vegada l'any 2013, coincidint amb els actes commemoratius del Dia Internacional de les Dones.

1.2.               El Premi IGUALTAT-UA busca fomentar la implicació del conjunt de la comunitat universitària en el rebuig de totes les formes de discriminació de gènere. L'objecte del premi és reconèixer les persones, els col·lectius, les entitats o institucions que hagen destacat per les seues actuacions en defensa de la igualtat d'oportunitats entre dones i homes.

1.3.               L'objecte d'aquesta convocatòria és la concessió, en règim de concurrència competitiva, de dos premis IGUALTAT-UA en dues modalitats:

·         Modalitat individual: en reconeixement a la trajectòria personal individual, en l'àmbit professional, acadèmic, artístic o d'un altre mena, en el context de l'objecte del premi.

·         Modalitat col·lectiva: per a premiar entitats, institucions, empreses, i en general, projectes col·lectius, en el context de l'objecte del premi.

2.   Requisits de les persones beneficiàries

2.1.               Podran optar al Premi IGUALTAT-UA les persones, els col·lectius, les entitats o institucions, tant públiques com privades, l'activitat principal de les quals no es desenvolupe a la UA, amb una trajectòria acreditada en matèria de promoció de la igualtat de gènere en qualsevol d'aquests àmbits:

·         Docència amb perspectiva de gènere.

·         Investigació amb impacte en la reducció de desigualtats entre dones i homes.

·         Sensibilització sobre discriminació i desigualtat de gènere.

·         Polítiques i estratègies de corresponsabilitat i conciliació de la vida familiar, personal i laboral en les organitzacions.

·         Projectes (culturals, esportius, o d'una altra índole) que promoguen la igualtat entre dones i homes o que contribuïsquen a la ruptura d'estereotips de gènere.

·         Activitats de sensibilització i formació per a la construcció de masculinitats igualitàries i cultura de la no-violència.

·         Qualsevol altre que es considere adequat a l'objecte del premi.

3.   Dotació del premi

3.1.               El Premi IGUALTAT-UA 2025 consisteix en una rèplica a escala de l'escultura Harmonia, obra de José Ángel Merino López. El lliurament del premi es realitzarà en un acte públic emmarcat en la celebració institucional del Dia Internacional de les Dones.

4.   Termini i procediment de presentació de sol·licituds

4.1.               Termini de presentació

El termini de presentació de candidatures comença l'endemà de la publicació en el BOUA i acaba el divendres 7 de febrer de 2025

4.2.               Procediment de presentació

La iniciativa per a proposar candidatures al premi podrà partir dels següents òrgans i estructures de la UA:

a) Facultats, Escola Politècnica Superior, departaments i instituts universitaris d'investigació.

b) Consell d'Estudiants.

c) Organitzacions sindicals amb representació en la UA.

d) Consell de Direcció.

L'enviament de sol·licituds i documentació es farà a través dels següents formularis en línia:

·         Modalitat individual:

<https://cvnet.cpd.ua.es/uaCuestionarios/acceso/preguntas.aspx?idcuestionario=208460&idioma=ca>

Modalitat col·lectiva:

<https://cvnet.cpd.ua.es/uaCuestionarios/acceso/preguntas.aspx?idcuestionario=208425&idioma=ca>

Les sol·licituds hauran d'incloure, a més de les dades bàsiques de la persona, entitat o institució proposada, un resum de mínim cinc-centes paraules dels mèrits que recolzen la candidatura. S'hi podrà també adjuntar la documentació addicional que es considere rellevant.

Els mèrits que avalen les propostes presentades que complisquen els criteris especificats en el punt 2 d'aquesta convocatòria seran exposats per un o una representant de l'òrgan proponent davant la Comissió d'Igualtat.

5.   Criteris d'adjudicació

5.1.               La Comissió d'Igualtat d'Oportunitats de Dones i Homes de la UA valorarà les candidatures tenint en compte els criteris següents:

·         La trajectòria de la institució, entitat o persona proposada en matèria d'igualtat i no-discriminació entre dones i homes.

·         L'impacte en matèria d'igualtat d'oportunitats entre dones i homes de l'activitat desenvolupada.

·         El reconeixement social fora de la comunitat UA.

6.   Òrgan gestor i comissió de valoració

6.1.               Òrgan gestor

L'òrgan gestor de la convocatòria, el Vicerectorat d'Igualtat, Inclusió i Responsabilitat Social, s'encarrega de l'ordenació i la instrucció del procediment, acordarà totes les actuacions necessàries per a la determinació, el coneixement i la comprovació de les dades en virtut dels quals s'ha de dictar resolució.

La unitat administrativa de referència és la Unitat d'Igualtat, contacte: yjlepm.bjzkhtaa@lo.nm

Quan la sol·licitud no reunisca els requisits o no l'acompanye la documentació que siga exigible es notificarà a la persona sol·licitant la causa que impedeix la continuació del procediment, i se la requerirà perquè de conformitat amb la legislació de procediment administratiu comú esmene la falta o adjunte els documents preceptius amb indicació que si així no ho fa es considerà que desisteix de la seua petició, amb resolució prèvia que haurà de ser dictada en els termes previstos legalment.

6.2.               Comissió de valoració

La comissió encarregada de la valoració de les sol·licituds és la Comissió d'Igualtat d'Oportunitats entre Dones i Homes de l'OA.

Cada integrant de la Comissió d'Igualtat d'Oportunitats entre Dones i Homes de la UA amb dret a vot d'acord amb el Reglament de la UI (BOUA, 26-03-2021), després d'analitzar les propostes presentades i admeses, podrà votar, en cada modalitat, per la que considere que reuneix més mèrits.

La candidatura en cada modalitat que reba un nombre més elevat de vots serà proposada per al Premi IGUALTAT-UA.

Els possibles empats es dirimiran en successives votacions considerant exclusivament les candidatures empatades. Si persisteix l'empat, decidirà el vot de qualitat de la presidenta de la comissió.

La comissió de valoració elevarà al Consell de Govern la petició de concessió del Premi IGUALTAT-UA.

7.   Resolució, notificació i publicació dels resultats

7.1.               La Unitat d'Igualtat, després de l'aprovació del Consell de Govern, publicarà en [https://web.ua.es/va/unidad-igualdad/5-convocatories-i-premis/premi-igualtat-ua/premi-igualtat-universitat-d-alacant](https://web.ua.es/va/unidad-igualdad/5-convocatories-i-premis/premi-igualtat-ua/premi-igualtat-universitat-d-alacant.html) les candidatures premiades en cada modalitat.

7.2.               Atenent el principi de transparència que recull la Llei 40/2015, d'1 d'octubre, de Règim jurídic del sector públic, i al que disposa l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions detallades en aquestes bases es faran en l'adreça web [https://web.ua.es/va/unidad-igualdad/5-convocatories-i-premis/premi-igualtat-ua/premi-igualtat-universitat-d-alacant](https://web.ua.es/va/unidad-igualdad/5-convocatories-i-premis/premi-igualtat-ua/premi-igualtat-universitat-d-alacant.html) substituiran la notificació a les persones interessades i produiran els mateixos efectes.

8.   Protecció de dades de caràcter personal

D'acord amb el que disposa la legislació vigent en matèria de protecció de dades, comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament es basa en el compliment d'una missió realitzada en interès públic o en l'exercici dels poders públics conferits a la Universitat d'Alacant, i en el consentiment expressat en la sol·licitud de participar-hi.

En el marc dels tractaments esmentats, les dades de la persona interessada no podran ser cedides, llevat d'obligació legal.

Informem que la persona interessada pot exercir els seus drets en relació amb el tractament de les seues dades personals d'accés, rectificació i supressió, entre d'altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la Seu Electrònica <https://seuelectronica.ua.es/es/index.html>.

La informació addicional i detallada sobre Protecció de dades, els drets de la persona interessada i la Política de privacitat de la Universitat d'Alacant, es pot consultar en aquest enllaç: <https://seuelectronica.ua.es/es/privacidad.html>

9.   Recursos

Contra aquesta convocatòria, les seues bases i tots les actes administratius que se'n deriven, que esgoten la via administrativa, es pot interposar recurs contenciós administratiu davant del jutjat contenciós administratiu d'Alacant que resulte competent, en el termini de dos mesos comptadors a partir de l'endemà de publicar-se, de conformitat amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques; l'article 6.4 de la llei Orgànica 6/2001, de 21 de desembre, d'universitats, i l'article 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptador a partir de l'endemà de la publicació d'aquesta, davant la rectora, de conformitat amb el que disposen els articles 123 i 124 de la Llei 39/2015. Tot això sens perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar recurs contra els actes de tràmit, llevat que decidisquen directament o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

Alacant, 17 de gener de 2025

La rectora

P. d. de signatura, la vicerectora d'Igualtat, Inclusió i Responsabilitat Social (Resolució de 19 de desembre de 2024)

Carmen Vives Cases





[Carretera Sant Vicent del Raspeig s/n  
03982 Sant Vicent del Raspeig - Alacant  
 Tel. 54 617 2645 - Fax 73 254 1166](https://www.google.es/maps/@54.875003,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12614&trk=tyah&trkInfo=tarId%4G5786591173112%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)